Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: A 27/1996. (X. 4.) FM rendelet melléklete az alábbiak
Paragraph Index: 100

1. Gyakorlati vizsga A gyakorlati mestervizsga lebonyolításának menetéről, az azzal összefüggő valamennyi szervezési kérdésről a Mestervizsga Bizottság dönt, az OMSZ—MKIK Vizsgaszabályzat szerint. A gyakorlati vizsgát az erre a célra kijelölt feldolgozó üzemben vagy tanműhelyben kell lebonyolítani, mégpedig csak olyan helyen, ahol a gyakorlati tételekben szereplő feladatok legalább 70%-a megvalósítható. A gyakorlati vizsgatételekben terméktípusok szerepelnek, az ezen belül készítendő konkrét terméket a kijelölt vizsgahely ismeretében a Mestervizsga Bizottság határozza meg. Azokat a tételeket, amelyek gyakorlati megvalósítása az adott vizsgahelyen nem lehetséges, a vizsga megkezdése előtt ki kell venni. A kihúzott tétel alapján a jelöltnek 1 óra felkészülési idő áll rendelkezésére. A gyakorlati vizsga időtartamát a szakág, valamint a szakágon belül kihúzott tétel jellegzetessége szabja meg, de maximum 6 óra. A gyakorlati vizsga során a mesterjelölt részben vagy egészében elkészíti a terméket, elvégzi a gyártásközi vizsgálatokat, minősíti a készterméket. Felismeri az előforduló hibá(ka)t, azok valószínűsít- 1998/2. szám hető okait és a kiküszöbölésük lehetőségeit. A termék gyártásához szükséges gépeket, berendezéseket beállítja, és a biztonságtechnikai előírások betartásával üzemelteti. A higiéniai előírásokat betartja, elvégzi a tisztítás, csírátlanítás műveleteit. Használja a kollektív védőfelszereléseket és az egyéni védőeszközöket. Ha a jelöltek egyszerre nagyobb létszámban vizsgáznak, a műveletek és a gyártóvonalak azonossága miatt az egyes jelöltek vizsgakezdését csúsztatni kell, szükség esetén több napra is szervezhető a vizsga.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes